b'\n_START_ARTICLE_\nRobert E. Lee\n_START_SECTION_\nTalambuhay\n_START_PARAGRAPH_\nIpinanganak siya sa Stratford, sa tahanan ng mga Lee sa Westmoreland County, Virginia ng Estados Unidos noong 1807. Mga magulang niya sina "Light-Horse Harry" Lee at Anne Hill Carter. Isang heneral ni George Washington si Light-Horse Harry at isa ring dating gobernador ng Virginia.\n_START_SECTION_\nEdukasyon\n_START_PARAGRAPH_\nPagkaraan niyang mag-aral sa Alexandria, sa edad na 18, pumasok siya sa akademyang pangmilitar ng West Point. Nagtapos siya mula sa akademya noong 1829. Noong 1831, kung kailan isa na siyang tenyente, napangasawa niya si Mary Randolph Custis, isang apo ni Martha Washington.\n_START_SECTION_\nKarera\n_START_PARAGRAPH_\nNakilala siya noong panahon ng pakikidigma sa Mehiko (1846-48), kung kailan isa na siyang kapitan at inhinyero, dahil sa ipinakita niyang katapangan sa pook ng hidwaan. Nang lumaon naging superintendente siya sa akademya ng mga militar at komandante ng Kagawaran ng Texas. Naging koronel siya noong 1861.'